wannaphong/clean_thaiwikipedia huggingface dataset:
# ฟุตบอลทีมชาติบังกลาเทศรุ่นอายุไม่เกิน 23 ปี
ฟุตบอลทีมชาติบังกลาเทศรุ่นอายุไม่เกิน 23 ปี เป็นทีมฟุตบอลเยาวชนภายใต้การควบคุมของสหพันธ์ฟุตบอลบังกลาเทศ และเป็นตัวแทนของบังกลาเทศในการแข่งขันโอลิมปิก, ฟุตบอลเอเชียเยาวชนอายุไม่เกิน 23 ปี และเอเชียนเกมส์

ในเอเชียนเกมส์ 2018 บังกลาเทศอยู่ในกลุ่มบี ร่วมกับไทย, อุซเบกิสถาน และกาตาร์ ปรากฏว่าทีมได้สร้างประวัติศาสตร์ด้วยการผ่านเข้าสู่รอบแพ้คัดออกเป็นครั้งแรกนับตั้งแต่เข้าร่วมการแข่งขัน

 สถิติการแข่งขัน 
 เอเชียนเกมส์ 
เจ้าภาพ / ปีผลงานอันดับแข่งชนะเสมอแพ้ได้เสีย 2002 ปูซานรอบคัดเลือก20/24300319 2006 โดฮารอบที่ 224/303003213 2010 กวางโจวรอบแบ่งกลุ่ม24/243003110 2014 อินช็อนรอบแบ่งกลุ่ม20/29310225 2018 จาการ์ตา15/25411237 2022 หางโจวTBA/TBA000000Total5/5-162113944

 กีฬาภูมิภาคเอเชียใต้ 
ปีผลงาน 2004 อิสลามาบาดรอบแบ่งกลุ่ม 2006 โคลัมโบรอบแบ่งกลุ่ม 2010 ธากาเหรียญทอง 2016 Guwahati/Shillongเหรียญทองแดง
</center>
# หมู่เกาะโอกินาวะ
หมู่เกาะโอกินาวะ  เป็นหมู่เกาะและกลุ่มเกาะหลักของจังหวัดโอกินาวะในประเทศญี่ปุ่น หมู่เกาะโอกินาวะเป็นหนึ่งในหมู่เกาะรีวกีว ตั้งอยู่ระหว่างเกาะอามามิของจังหวัดคาโงชิมะทางตะวันออกเฉียงเหนือ และเกาะซากิชิมะทางตะวันตกเฉียงใต้
# ถนนกรุงธนบุรี
ถนนกรุงธนบุรี  เป็นถนนที่สร้างขึ้นพร้อมกับการก่อสร้างสะพานสมเด็จพระเจ้าตากสินมหาราชในช่วงปี พ.ศ. 2522 - 2525 โดยสร้างเชื่อมต่อกับสะพานสมเด็จพระเจ้าตากสินมหาราชโดยตรง จุดเริ่มต้นอยู่ที่แยกตากสิน ตัดกับถนนสมเด็จพระเจ้าตากสินและถนนราชพฤกษ์ ในพื้นที่เขตธนบุรี กรุงเทพมหานคร จากนั้นตรงไปทางทิศตะวันออก ข้ามคลองบางไส้ไก่ เข้าสู่พื้นที่เขตคลองสาน มีขนาด 8–12 ช่องจราจร โดยมีทางคู่ขนานตลอด 2 ฝั่งของถนน ช่องทางหลักเชื่อมต่อกับถนนสาทรในพื้นที่เขตบางรักและเขตสาทรโดยสะพานสมเด็จพระเจ้าตากสินมหาราช ส่วนทางคู่ขนานทั้ง 2 ฝั่งไปสิ้นสุดที่ถนนเจริญนครซึ่งลอดใต้สะพานสมเด็จพระเจ้าตากสินมหาราช ในลักษณะทางต่างระดับ ซึ่งสามารถเปลี่ยนเส้นทางจากถนนเจริญนครไปใช้ถนนกรุงธนบุรีและสะพานสมเด็จพระเจ้าตากสินมหาราชได้

ถนนสายนี้เป็นที่ตั้งของรถไฟฟ้าบีทีเอส สายสีลม สถานีกรุงธนบุรี และสถานีวงเวียนใหญ่ และมีสถานีของรถไฟฟ้าสายสีทอง สถานีกรุงธนบุรี โดยสามารถเชื่อมต่อกับสถานีกรุงธนบุรีของรถไฟฟ้าบีทีเอสได้โดยตรง

กรุงธนบุรี
กรุงธนบุรี
กรุงธนบุรี
# เชร์.เปร์. — เชียร์ซวืยไซนอยโปรอีสเชียสตวี
เชร์.เปร์. — เชียร์ซวืยไซนอยโปรอีสเชียสตวี (Ch. P. - Chrezvychainoe proisshestvie) เป็นภาพยนตร์แนวชีวิดจากสหภาพโซเวียต กำกับโดย Viktor Ivchenko เชร์.เปร์. — เชียร์ซวืยไซนอยโปรอีสเชียสตวี ยังเป็นหนึ่งในภาพยนตร์โซเวียตที่มีผู้ชมมากที่สุด โดยมีจำนวนผู้ชมกว่า 47.5 ล้านคนในสหภาพโซเวียตЧП — Чрезвычайное происшествие — Мегаэнциклопедия Кирилла и Мефодия — статья โดยภาพยนตร์สร้างมาจากเค้าโครงเรื่องจริง เกี่ยวกับการยึดเรือถังบรรทุกโซเวียต "Tuapse" ในปี 1954
 นักแสดง 
 มีฮาอิล คุซเนซอฟ รับบท อันตอน โควาเลนโค
 Alexander Anurov รับบท เลโอนิด คาลูกิน
 วยาเชสลาฟ ทิคโฮนอฟ รับบท วิกเตอร์ พาราดิเซ
 ไตซิยา ลิตวิเลนโค — รีตา โวรอนโควา
 Vladimir Dalsky — Fan
 Vladimir Uan-Zo-Li — Gao
 Alexander Tolstoy รับบท Doronin
 Alexander Barushnoy รับบท เอกอัครราชทูตฝรั่งเศส
 Vladimir Volchik รับบท เจ้าหน้าที่อเมริกัน
 อ้างอิง
# ญาติไดโนเสาร์เจ้าเล่ห์ 3
ญาติไดโนเสาร์เจ้าเล่ห์ 3  เป็นภาพยนตร์แอนิเมชันแนวผจญภัยปี 1995 กำกับโดยรอย อัลเลน สมิธ เป็นตอนที่สองของญาติไดโนเสาร์เจ้าเล่ห์และเป็นหนังเรื่องที่สามของแฟรนชายส์เรื่องนี้

 บทพากย์ 
 สก็อต แม็คอาฟี รับบทเป็น ลิตเติ้ลฟุต
 แคนแดซ ฮัทสัน รับบทเป็น เซร่า
 เฮเทอร์ โฮแกน รับบทเป็น ดั๊กกี้
 เจฟ เบนเนต รับบทเป็น เพทรี่ / มัตต์ / อิกัวโนดอน
 ร็อบ พอลเซ็น รับบทเป็น สไปค์ / โกช
 วิท เฮทฟอร์ด รับบทเป็น ฮิยป์ (เสียงพูด)
 จอร์ช เคท่าน รับบทเป็น ฮิยป์ (เสียงร้อง)
 สก็อต เมนวิล รับบทเป็น น็อด
 เคนเน็ต มาร์ส รับบทเป็น คุณปู่ลองเน็ค
 ลินดา แกรี่ รับบทเป็น คุณย่าลองเน็ค / แม่เควทซาลโคทลัส
 นิโคลัส เกสต์ รับบทเป็น พ่อของฮิยป์
 เทรสส์ แม็คเนลลี่ รับบทเป็น สเตโกซอรัส / แม่ของสไปค์และดั๊กกี้ / แม่ของเพทรี่
 จอห์น อินเกิล รับบทเป็น คนบรรยาย / พ่อของเซร่า
 แฟรงค์ เวลเกอร์ รับบทเป็น วิลอซิแรปเตอร์

 การต้อนรับและวิจารณ์ 
ในคำวิจารณ์จากเอนเตอร์เทนเมนต์วีกลี ไมเคิล ซาวเตอร์ ได้อธิบายว่า "ลิตเติ้ลฟุตและเพื่อนๆ ของเธอยังคงความอ่อนเยาว์อยู่" เมื่อเดือนสิงหาคม ค.ศ.2014 นิวยอร์กโพสต์ได้จัดให้ภาคนี้เป็นอันดับ 2 จาก 13 อันดับของญาติไดโนเสาร์เจ้าเลห์
# เจ้าหญิงอานแห่งออร์เลอ็อง
เจ้าหญิงอานแห่งออร์เลอ็อง
 พระประวัติ 
เจ้าหญิงอานแห่งออร์เลอ็อง ประสูติเมื่อวันที่ 5 สิงหาคม พ.ศ. 2449 เป็นพระธิดาใน เจ้าชายจีนส์ ดยุกแห่งกุสซี และ เจ้าหญิงอีซาแบลแห่งออร์เลอ็อง (ค.ศ. 1878–1961) โดยพระองค์เป็นพระปิตุจฉา (ป้าฝ่ายพ่อ)ใน เจ้าชายอ็องรี เคานต์แห่งปารีส และเป็นพระมาตุลา (น้าฝ่ายแม่)ใน เจ้าชายไมเคิลแห่งกรีซและเดนมาร์ก
 เสกสมรส 
เจ้าหญิงอานแห่งออร์เลอ็อง ทรงเสกสมรสกับ เจ้าชายอเมดิโอ ดยุกที่ 3 แห่งออสตา เมื่อวันที่ 5 พฤศจิกายน พ.ศ. 2470 รับพระราชทานพระอิสริยยศที่ ดัชเชสแห่งออสตา มีพระธิดาดังนี้
อาร์ชดัชเชสมาร์เกรีตาแห่งออสเตรีย-เอสเต
เจ้าหญิงมารี คริสตินาแห่งซาวอย-ออสตา
# หอสังเกตการณ์ดาราศาสตร์วิทยุแห่งชาติ (ไทย)
หอสังเกตการณ์ดาราศาสตร์วิทยุแห่งชาติ ตั้งอยู่ในศูนย์ศึกษาการพัฒนาห้วยฮ่องไคร้ อำเภอดอยสะเก็ด จังหวัดเชียงใหม่ อยู่ภายใต้การดูแลของสถาบันวิจัยดาราศาสตร์แห่งชาติ ใช้งบประมาณในการก่อสร้างโครงการนี้ทั้งสิ้น 532 ล้านบาท เปิดรับสัญญาณภาพจากอวกาศครั้งแรกเมื่อช่วงเช้ามืดวันที่ 24 มีนาคม พ.ศ. 2565

 กล้องภายในศูนย์ 
ภายในหอสังเกตการณ์ดาราศาสตร์วิทยุแห่งชาติ ประกอบด้วยกล้องโทรทรรศน์วิทยุจำนวน 2 ระบบ ได้แก่

 กล้องโทรทรรศน์วิทยุขนาด 40 เมตร 
กล้องโทรทรรศน์วิทยุแห่งชาติขนาด 40 เมตร เป็นกล้องโทรทรรศน์วิทยุแห่งแรกและใหญ่ที่สุดในประเทศไทยและเอเชียตะวันออกเฉียงใต้ มีขนาดเส้นผ่าศูนย์กลาง 40 เมตร หมุนได้รอบทิศทาง 360 องศา และปรับมุมเงยได้ 180 องศา สามารถรับคลื่นความถี่ได้ระหว่าง 1 ถึง 116 GHzYebes Committee on Radio Astronomy Frequencies จานสะท้อนหลักประกอบด้วยแผงอะลูมิเนียม 420 แผง แต่ละแผงมีความหนา 1.8 มิลลิเมตร จานสะท้อนรองมีขนาด 3.28 เมตร กล้องโทรทรรศน์วิทยุนี้สามารถปฏิบัติงานได้แม้อยู่ในสภาพลมจัด (50 กม/ชม.) กล้องชุดนี้ใช้งบประมาณในการสร้าง 448 ล้านบาทรายงานการวิเคราะห์งบประมาณรายจ่ายประจำปีงบประมาณ พ.ศ. 2563 กระทรวงการอุดมศึกษา วิทยาศาสตร์ วิจัยและนวัตกรรม สำนักงบประมาณของรัฐสภา สำนักเลขาธิการสภาผู้แทนราษฎร

มีต้นแบบและพัฒนามาจากกล้องโทรทรรศน์วิทยุเยเบส ประเทศสเปน ซึ่งใช้ระบบ Cassegrain-Nasmyth Optics โดยเพิ่มเครื่องรับสัญญาณไว้ที่จุดโฟกัสหลัก ทำให้สามารถรับสัญญาณที่ช่วงความถี่อื่นได้ พร้อมการออกแบบ Nasmyth ให้มีข้อได้เปรียบเรื่องความยืดหยุ่นในการติดตั้งเครื่องรับสัญญาณในอนาคต มีเป้าหมายคือ พื้นผิวจานต้องมีความถูกต้องแม่นยำถึงระดับ 150 ไมครอน ความเร็วในการหมุนจาน 3 เมตรต่อวินาที (m/s) สำหรับมุมกวาด (Azimuth)  และ 1 เมตรต่อวินาทีสำหรับมุมเงย (Altitude) ความแม่นยำในการวัดตำแหน่งไม่คลาดเคลื่อนไปกว่า 2 ฟิลิปดา ในกรณีไม่มีลม และ 6 ฟิลิปดา ในกรณีมีลม

 กล้องโทรทรรศน์วิทยุวีกอสขนาด 13 เมตร 
กล้องโทรทรรศน์วิทยุวีกอส (VGOS: VLBI Geodetic Observing System) ขนาดเส้นผ่านศูนย์กลางจานรับสัญญาณ 13 เมตร สร้างขึ้นภายใต้โครงการแรงดี (RANGD: Radio Astronomical Network and Geodesy for Development)  มีต้นแบบและพัฒนามาจากหอดูดาวเซี่ยงไฮ้ หน่วยเฉอชาน เครื่องรับสัญญาณเป็นแบบช่วงความถี่กว้าง รับสัญญาณได้ตั้งแต่ช่วงคลื่นความถี่ 2-14 GHz จะทำให้การสังเกตการณ์แบบแทรกสอดระยะไกล (Very Long Baseline Interferometry) สามารถใช้งานร่วมกับเครือข่ายกล้องวีกอสทั่วโลกเพื่องานรังวัดยีออเดซีและติดตามความเปลี่ยนแปลงของโลกในปัจจุบัน

กล้องโทรทรรศน์วิทยุแบบวีกอสสามารถทำงานรังวัดตำแหน่งที่มีความแม่นยำสูงได้ โดยการรับสัญญาณย่านเอสและเอกซ์ (S-/X-band) จากแหล่งกำเนิดคลื่นวิทยุในอวกาศ พิกัดที่ได้จากการสังเกตการณ์ด้วยเทคนิคแทรกสอดระยะไกลของกล้องโทรทรรศน์วิทยุสองตัวขึ้นไปในเวลาเดียวกัน จะทำให้ได้พิกัดที่ความถูกต้องสูงมาก แม่นยำถึงระดับ 3-5 มิลลิเมตร ในทุกมิติ ด้วยความแม่นยำนี้จึงสามารถนำไปใช้ตรวจสอบการเคลื่อนตัวของแผ่นเปลือกโลกได้ (Tectonic Plate Motion) แล้วยังสามารถประมวลผลลัพธ์ต่อจนได้ตัวแปรต่าง ๆ ที่บ่งบอกการวางตัวของโลกในอวกาศ (Earth Orientation Parametres) ไปจนถึงความเร็วในการหมุนรอบตัวเองของโลก (UT1) ซึ่งถือเป็นผลลัพธ์ที่มีค่ายิ่งของศาสตร์ด้านยีออเดซี และมีความสำคัญต่อวงการวิทยาศาสตร์ วิศวกรรมศาสตร์ กระทั่งการพัฒนาเพื่อความยั่งยืนของมนุษย์
 อ้างอิง
# เซยะ ซูงิชิตะ
เซยะ ซูงิชิตะ  เป็นนักฟุตบอลชาวญี่ปุ่นแฟนช้างขาวเฮ! เซย่า ขยายสัญญาล่าตาข่ายอีก 1 ปี - SMMSPORT.comยังว่างอยู่! เซย่าพร้อมคุยทุกทีมหลังหมดสัญญาตราด - SMMSPORT.comแค่ดวงดี! เซย่าเผยประตูตีเจ๊าอ่างทองเพราะโชคช่วย - SMMSPORT.com ผู้ทำหน้าที่ในตำแหน่งกองหน้าขอนแก่นหวิดพังไล่ตีเจ๊าระยอง 1-1 - siamsport

 ผลงานในระดับอาชีพ 

 สโมสรกีฬากัว 
ซูงิชิตะได้รับการเปิดตัวเมื่อครั้งเข้าร่วมสังกัดสโมสรกีฬากัวในวันที่ 18 พฤศจิกายน ค.ศ. 2012 ระหว่างการแข่งขันไอ-ลีกของประเทศอินเดีย กับทีมสโมสรฟุตบอลยูไนเต็ดสิกขิมที่ฟาตอร์ดาสเตเดียมในรัฐกัว ซึ่งเขาลงแข่งจนถึงนาทีที่ 93 ซึ่งทีมกีฬากัวเป็นฝ่ายชนะ 2 ประตูต่อ 1

 สโมสรจังหวัดตราด 
เขาได้ทำหน้าที่ร่วมกับสโมสรฟุตบอลจังหวัดตราด โดยในวันที่ 2 สิงหาคม ค.ศ. 2014 เขาเป็นผู้ทำประตูให้แก่ทีมในนาทีที่ 24 เมื่อครั้งที่พบกับสโมสรฟุตบอลจังหวัดพิษณุโลก นับเป็นสถิติการทำประตูได้ไวที่สุดในไทยลีกดิวิชัน 1 ฤดูกาล 2557ไวสุดในซีซั่น! เซย่าสุดปลื้มใช้เวลา 24 นาทีกดแฮตทริก - SMMSPORT.com

ทว่า เขาประสบเหตุเอ็นเข่าขาดจากการซ้อม จึงไม่ได้เข้าแข่งขันเลก 2 ในปี ค.ศ. 2015ช้างขาวจ้าวเกาะสะเทือน! เซย่า เข่าพังปิดเทอมยาวเลก 2 - SMMSPORT.com

 สถิติในระดับอาชีพ 

 ร่วมกับสโมสร 
สถิติตั้งแต่วันที่ 11 พฤษภาคม ค.ศ. 2013

สโมสรฤดูกาลลีกเฟเดอเรชันคัพดูแรนด์คัพเอเอฟซีรวมลงเล่นประตูลงเล่นประตูลงเล่นประตูลงเล่นประตูลงเล่นประตูกีฬากัว2012–131840000——184รวมระดับอาชีพ184000000184
# ยุทธจักรชิงเจ้าบัลลังก์
ยุทธจักรชิงเจ้าบัลลังก์ (決戰玄武門) เป็นซีรีส์ฮ่องกง ที่ถูกสร้างขึ้นโดยสถานีโทรทัศน์ทีวีบี และออนแอร์ทางจอในปีพ.ศ. 2527 นำแสดงโดยดาราดังในยุคนั้นมากมาย อาทิเช่น หวง เย่อหัว เหมียว เฉียวเหว่ย ทัง เจิ้นเยี่ย และ อง เหม่ยหลิง.

 เนื้อเรื่องย่อ 
จักรพรรดิถังเกาจงมีโอรสสามองค์ คือเจี้ยนเฉิน, ซื่อหมิง และหยวนจิ๊ ในสามคนนี้ ซื่อหมิง บุตรคนที่สองเฉลียวฉลาดและมีไหวพริบมากที่สุด อีกทั้งยังช่วยงานบิดามากมาย จนได้รับการคาดหมายว่าจะเป็นผู้สืบทอดบัลลังก์คนต่อไป ซื่อหมิงปลอมตัวเป็นสามัญชนเพื่อเข้าร่วมงานประลองยุทธฮั่นเทียนเหมิน และได้รู้จักกับจอมยุทธน้อยเจียงฟง ทั้งสองคบหากันเป็นสหายสนิท อีกทั้งซื่อหมิงได้ช่วยชีวิตของแม่นางฉิงซิซิ จนบังเกิดเป็นความรัก แต่เหมือนฟ้าดินกลั่นแกล้ง ซิซิตกเป็นที่หมายปองของเจี้ยนเฉิน ซึ่งพยายามทุกวิถีทางที่จะได้ครอบครองตัวเธอ เจี้ยนเฉินร่วมมือกับหยวนจิ๊หาทางขัดขวางไม่ให้ซื่อหมิงได้เป็นองค์รัชทายาท บัดนี้พี่น้องต้องมาห้ำหั่นกันเองและกลายเป็นตำนานศึกสายเลือดที่เล่าขานไม่รู้จบ

 นักแสดง 
 หวง เย่อหัว รับบท เจียง ฟ่ง
 เหมียว เฉียวเหว่ย รับบท ซื่อหมิง
 อง เหม่ยหลิง รับบท ฉิน ซิซิ
 ทัง เจิ้นเยี่ย รับบท หยวนจิ๊
 จิ่ง ไต้อิง รับบท องค์หญิงเล่อหยุน

 เรตติ้ง 
 ในฮ่องกง 
ประสบความสำเร็จเป็นอย่างดี โดยติดหนึ่งในสิบละครที่มีเรตติ้งสูงสุดแห่งปีค.ศ. 1984
 ทั่วเอเชีย 
ประสบความสำเร็จกลาง ๆ ในระดับเอเชีย

 การฉายซ้ำ 
ความนิยมของละคร เรื่องนี้ ถูกรีรัน ถึง 3 ครั้งที่ฮ่องกง ในช่อง the Jade Terrace
ในเดือนตุลาคม 2528, เดือนเมษายน 2531 และเดือนตุลาคม 2533
 การออกอากาศในไทย 
ฉายทางช่อง 3 สองครั้ง

1.ช่วงปลายปีพ.ศ. 2527 (1984) เวลา 21.25-22.25 น.

2.รีรันตอนเย็นช่วงปีพ.ศ. 2529 (1986) อีกครั้ง
# เจ้าหญิงมาเรีย คริสตินาแห่งซาวอย-ออสตา
เจ้าหญิงมาเรีย คริสตินาแห่งซาวอย-ออสตา 
 พระประวัติ 
เจ้าหญิงมาเรีย คริสตินาแห่งซาวอย-ออสตา ประสูติเมื่อวันที่ 12 กันยายน พ.ศ. 2476 เป็นพระธิดาพระองค์เล็กใน เจ้าชายอเมดิโอ ดยุกที่ 3 แห่งออสตา และ เจ้าหญิงแอนน์แห่งออร์เลอ็อง โดยมีพระภคินี 1 พระองค์คือ อาร์ชดัชเชสมาร์เกรีตาแห่งออสเตรีย-เอสเต โดยแรกประสูติดำรงพระยศเป็นเจ้าหญิงแห่งอิตาลี เจ้าหญิงแห่งซาวอย-ออสตา

 เสกสมรส 
เจ้าหญิงมาเรีย คริสตินา เสกสมรสกับ เจ้าชายคาร์ซิเมียร์แห่งบูร์บง-ซิซิลีทั้งสอง เมื่อวันที่ 29 มกราคม พ.ศ. 2510 รับพระราชทานพระอิสริยยศที่ เจ้าหญิงแห่งซิซิลีทั้งสอง พระชายา มีพระบุตรดังนี้
เจ้าชายหลุยส์
เจ้าหญิงอันนา
เจ้าหญิงเอเลนา
เจ้าชายอเล็กซานเดอร์
# คุนสท์ฟอร์เมินแดร์นาทัวร์
คุนสท์ฟอร์เมินแดร์นาทัวร์  เป็นหนังสือที่มีภาพพิมพ์หินและภาพพิมพ์กระดาษ จัดทำโดยแอ็นสท์ เฮ็คเคิล (Ernst Haeckel) นักชีววิทยาชาวเยอรมัน

การจัดพิมพ์

หนังสือเล่มนี้เดิมเผยแพร่เป็นชุด ชุดละ 10 รูป ในช่วง ค.ศ. 1899–1904 และเผยแพร่รวมกันเป็น 2 เล่มใน ค.ศ. 1904 มีเนื้อหาประกอบด้วยภาพพิมพ์สิ่งมีชีวิตจำนวน 100 ภาพ ภาพส่วนใหญ่มีคำบรรยายชุดแรก ๆ จากเฮ็คเคิลเอง ตลอดชีวิตการทำงานของเฮ็คเคิล มีการผลิตภาพพิมพ์กว่า 1,000 ชิ้นโดยอ้างอิงภาพร่างและภาพสีน้ำของเขา ภาพในหนังสือนี้คัดสรรมาจากภาพที่ดีที่สุดในจำนวน 1,000 ชิ้นดังกล่าว โดยมี อดอล์ฟ กลิทช์ (Adolf Giltsch) นักภาพพิมพ์หิน เป็นผู้แปลงจากภาพร่างเป็นภาพพิมพ์Breidbach, Visions of Nature, p. 253

ในการพิมพ์ครั้งที่ 2 เมื่อ ค.ศ. 1924 หนังสือนี้มีภาพพิมพ์เพียง 30 ภาพ

 อิทธิพล 
คุนสท์ฟอร์เมินแดร์นาทัวร์ มีอิทธิพลมากในด้านศิลปะ สถาปัตยกรรม และการออกแบบช่วงต้นคริสต์ศตวรรษที่ 20 โดยช่วยเชื่อมช่องว่างระหว่างวิทยาศาสตร์กับศิลปะ โดยเฉพาะอย่างยิ่ง ภาพของเฮ็คเคิลยังมีอิทธิพลต่อศิลปินหลายคนที่เกี่ยวข้องกับนวศิลป์ เช่น เรเน บิเน็ต (René Binet), คาร์ล บล็อสเฟ็ลท์ (Karl Blossfeldt), ฮันส์ คริสเตียนเซน (Hans Christiansen), และเอมิล กาเล (Émile Gallé) ตัวอย่างหนึ่งที่โดดเด่นก็คือตลาดโภคภัณฑ์อัมสเตอร์ดัม (Amsterdam Commodities Exchange) ที่เฮนดริก เพทรัส เบอร์ลาจ (Hendrik Petrus Berlage) ออกแบบโดยได้รับแรงบันดาลใจบางส่วนมาจากภาพในหนังสือ คุนสท์ฟอร์เมิน นี้Breidbach, Visions of Nature, pp. 231, 268-269

 ภาพ 
สำหรับรุ่นแรกของแอ็นสท์ เฮ็คเคิล เป็นตัวอักษรเอียง
# โศภิดา จิระไตรธาร
โศภิดา จิระไตรธาร (สกุลเดิม: กาญจนรินทร์; เกิด 31 มีนาคม พ.ศ. 2538) ชื่อเล่น นิ้ง เป็นนางงามผู้ครองตำแหน่งมิสยูนิเวิร์สไทยแลนด์ 2561 และเป็นตัวแทนประเทศไทยในการประกวดนางงามจักรวาล 2018 ซึ่งจัดขึ้นในประเทศไทย ซึ่งเธอสามารถเข้าไปสู่รอบ 10 คนสุดท้ายในการประกวดนางงามจักรวาล 2018 นอกจากนี้ยังเป็นผู้จัดการของธนาคารทหารไทย จำกัด (มหาชน)'นิ้ง-โศภิดา' ผู้จัดการแบงค์ คว้ามิสยูนิเวิร์สไทยแลนด์ 2018

 ประวัติ
โศภิดาเกิดที่กรุงเทพมหานคร  เป็นบุตรคนโตของ พ.อ.นพ. ธวัชชัย และรัตน์ประภา กาญจนรินทร์ ซึ่งบิดาเป็นอดีตศัลยแพทย์โรงพยาบาลพระมงกุฎเกล้า ส่วนมารดาเป็นอดีตพยาบาล

โศภิดาเคยศึกษาที่โรงเรียนวัฒนาวิทยาลัยตั้งแต่ระดับประถมศึกษาจนถึงมัธยมศึกษาตอนต้น ต่อมาได้สำเร็จการศึกษาระดับชั้นมัธยมศึกษาตอนปลายจากทรินิตีคริสเตียนไฮสกูล (Trinity Christian High School) และสำเร็จการศึกษาระดับปริญญาตรี คณะบริหารธุรกิจ สาขาการเงิน มหาวิทยาลัยเนวาดา ลาสเวกัส, รัฐเนวาดา ด้วยเกียรตินิยมอันดับ 2

 การประกวด 
 มิสยูนิเวิร์สไทยแลนด์ 2561 
โศภิดา ได้เข้าร่วมประกวดมิสยูนิเวิร์สไทยแลนด์ 2561 โดยได้หมายเลขประจำตัว คือ หมายเลข 20 และได้ครองตำแหน่งมิสยูนิเวิร์สไทยแลนด์ 2561 ณ รอยัล พารากอน ฮอลล์ สยามพารากอน 

 นางงามจักรวาล 2018 
โศภิดาเป็นตัวแทนประเทศไทยในการประกวดนางงามจักรวาล 2018 ที่จัดขึ้นเมื่อเช้าวันจันทร์ ที่ 17 ธันวาคม 2018 ตามเวลาประเทศไทย ณ อิมแพ็ค อารีน่า เมืองทองธานี โดยมีนางงามร่วมเข้าแข่งขันทั้งหมด 94 ประเทศ โศภิดาผ่านเข้ารอบ 20 คนสุดท้าย โดยถูกประกาศเรียกชื่อเป็นคนที่ 5 และได้ตอบคำถามรอบ 20 คนสุดท้ายที่ถามว่า "อะไรคือสิ่งที่สำคัญที่สุดที่คุณต้องการให้โลกรู้เกี่ยวกับตัวคุณ" ซึ่งทำให้เธอสามารถผ่านเข้ารอบ 10 คนสุดท้าย

และในการประกวดครั้งนั้นได้สร้างตำนานแดงไหนทำให้เป็นประโยคที่ติดปากและเป็นที่รู้จักกันของแฟนนางงาม(นี่คือแดงไหน)

 ชีวิตส่วนตัว 
โศภิดาได้พิธีมงคลสมรสตามพิธีกรรมหลักศาสนาคริสต์ กับ ไตรนุภาพ จิระไตรธาร นักธุรกิจ โดยได้เข้าพิธีมงคลสมรสเมื่อวันที่ 27 กรกฎาคม พ.ศ. 2562 

มีบุตรชายด้วยกัน 1 คนคือ จักรวาล จิระไตรธาร (น้องเจมี่) เกิดเมื่อวันที่ 2 เมษายน พ.ศ. 2563
# สกอร์ปียงเดอมูว์ลูซ
สกอร์ปียงเดอมูว์ลูซ  เป็นทีมฮอกกี้น้ำแข็งฝรั่งเศส ซึ่งตั้งอยู่ที่เมืองมูว์ลูซ ประเทศฝรั่งเศส ดำเนินการโดยสมาคมเพื่อการพัฒนาฮอกกี้มูว์ลูซ  ปัจจุบันทีมนี้เข้าแข่งขันในศึกแอ็ฟแอ็ฟอัชเฌ ดิวิชัน 1 ซึ่งเป็นลีกระดับสองของฮอกกี้น้ำแข็งฝรั่งเศส ส่วนในช่วงฤดูกาล 2012–13 ทีมนี้เข้าแข่งขันในลีกมากนุส ซึ่งเป็นลีกระดับสูงสุดในประเทศฝรั่งเศสD1 - Bilan 16/17. Mulhouse signe son retour en élite - FFHG
# อัตราส่วนสะท้อน
ค่าเฉลี่ยอัตราส่วนสะท้อนของวัตถุในระบบสุริยะNASA: Lunar and Planetary Science; ดูที่ Fact Sheets วัตถุท้องฟ้า   ดาวพุธ 0.106 0.119 ดาวศุกร์ 0.67 0.90 โลก 0.367 0.306 ดาวอังคาร 0.15 0.25 ดาวพฤหัสบดี 0.52 0.343 ดาวเสาร์ 0.47 0.342 ดาวยูเรนัส 0.51 0.3 ดาวเนปจูน 0.41 0.29 ดาวพลูโต 0.6 0.5 ดวงจันทร์ 0.12 0.11 เอนเซลาดัส 1.38 0.99 อัตราส่วนสะท้อนของพื้นผิวชนิดต่าง ๆ พื้นผิว อัตราส่วนสะท้อน หิมะใหม่0.80–0.90 หิมะเก่า0.45–0.90 เมฆ0.60–0.90 ทะเลทราย0.30 สะวันนา0.20–0.25 ทุ่งหญ้า (ตามธรรมชาติ)0.26 สนามหญ้า0.18–0.23 ป่า0.05–0.18 ยางมะตอย0.15 น้ำ (มุมเอียง > 45°)0.05 น้ำ (มุมเอียง > 30°)0.08 น้ำ (มุมเอียง > 20°)0.12 น้ำ (มุมเอียง > 10°)0.22

อัตราส่วนสะท้อน หรือ แอลบีโด  คืออัตราส่วนระหว่างปริมาณแสงที่วัตถุสะท้อนหรือกระเจิงต่อปริมาณแสงที่วัตถุนั้นดูดซับเอาไว้ ค่าอัตราส่วนสะท้อนของวัตถุใด ๆ จะต่ำกว่าหนึ่งเสมอ เช่น หากวัตถุหนึ่งมีอัตราส่วนสะท้อน 0.3 หมายความว่าวัตถุนั้นมีความสามารถสะท้อนหรือกระเจิงแสงในปริมาณ 3 ใน 10 ของแสงทั้งหมดที่ตกกระทบพื้นผิว และอีก 7 ใน 10 ที่เหลือถูกวัตถุดูดซับไว้ ในภาษาอังกฤษ คำว่า "albedo" ซึ่งหมายถึงอัตราส่วนสะท้อนนั้น มีรากศัพท์จากภาษาละตินว่า albedo (ความขาว หรือแสงอาทิตย์ที่กระทบ) ซึ่งเป็นรูปผันหนึ่งของ albus (สีขาว) จึงถือได้ว่าอัตราส่วนสะท้อนคือค่าที่แสดงความขาวของผิววัตถุใด ๆ
# สัปดาห์แฟชั่นนิวยอร์ก
สัปดาห์แฟชั่นนิวยอร์ก  หรือเรียกย่อ ๆ เอ็นวายเอฟดับเบิ้ลยู (NYFW) เป็นงานจัดแสดงเสื้อผ้าและแฟชั่น ซึ่งจัดขึ้นในเดือนกุมภาพันธ์และกันยายนของทุกปี เป็นงานที่จัดขึ้นเป็นประจำทุก ๆ ครึ่งปี (โดยทั่วไปคือ 7-9 วัน) เป็นหนึ่งในสี่งานที่สำคัญของสัปดาห์แฟชั่นทั่วโลกที่เรียกว่า "บิ๊ก 4" คือปารีส ลอนดอน และมิลาน สภานักออกแบบแฟชั่นแห่งอเมริกา (ซีเอฟดีเอ) ได้สร้างแนวคิดใหม่ของสัปดาห์แฟชั่นนิวยอร์กในปี ค.ศ. 1993 ในปี ค.ศ. 1980 ได้เปลี่ยนชื่อเหมือนกับเมืองอื่น ๆ เช่นลอนดอนที่ใช้คำสัปดาห์แฟชั่นร่วมด้วย โดยชื่อเดิมของสัปดาห์แฟชั่นนิวยอร์กคือใช้คำว่า "เพรสส์วีก"  สัปดาห์แฟชั่นนิวยอร์กสร้างมูลค่าทางเศรษฐกิจได้ประมาณ 887 ล้านดอลลาร์
# ตันดัก
ตันดัก (Tandag; ชื่ออย่างเป็นทางการ: City of Tandag) เป็นเมืองศูนย์กลางประจำจังหวัดตีโมกซูรีเกา ประเทศฟิลิปปินส์ ในปี ค.ศ. 2015 มีประชากรทั้งหมด 56,364 คน เป็นที่ตั้งของงาน "เทศกาลดีวาตาฮัน" ซึ่งจัดขึ้นในสัปดาห์ที่ 3 ของเดือนมกราคม นอกจากนี้ยังฉลองงาน "Araw ng Tandag" ซึ่งจัดขึ้นทุกวันที่ 10 กันยายนของทุกปี

กิจกรรมหลักทางเศรษฐกิจได้แก่ เกษตรกรรม และประมง ผลผลิตหลักได้แก่ ข้าว ข้าวโพด และมะพร้าว การขนส่ง มีท่าอากาศยานตันดักและท่าเรือทะเล

 การขนส่ง 
ระบบขนส่งในตัวเมือง
 รถสามล้อเครื่อง
 รถสามล้อถีบ

ทางอากาศ
 ท่าอากาศยานตันดัก: มีเที่ยวบินในบริการจากเซบูซิตี
 ท่าอากาศยานฟรานซิสโก บังกอย (ดาเบา): มีเที่ยวบินจากมะนิลาและเซบูซิตี
 ท่าอากาศยานซูรีเกา (ซูรีเกาซิตี): มีเที่ยวบินจากมะนิลาและเซบูซิตี

 เมืองพี่น้องในประเทศ 
 บูตูอัน
 บิสลีก
 ซูรีเกาซิตี
 บายูกัน
# คาบัดบารัน
คาบัดบารัน (Cabadbaran) เป็นเมืองศูนย์กลางประจำจังหวัดฮีลากังอากูซัน ประเทศฟิลิปปินส์ ในปี ค.ศ. 2015 มีประชากรทั้งหมด 73,639 คน ก่อตั้งในปี ค.ศ. 1894 เป็นเมืองที่เติบโตมาตั้งแต่ยุคอาณานิคมของสเปน

วันที่ 16 สิงหาคม ค.ศ. 2000 ได้มีการย้ายเมืองศูนย์กลางของจังหวัดจากบูตูอันมายังคาบัดบารัน แม้ว่าสำนักงานส่วนใหญ่จะยังคงตั้งอยู่ที่บูตูอันก็ตาม โดยคาบัดบารันได้รับการแต่งตั้งเป็นนครในปี ค.ศ. 2007

 เมืองพี่น้อง 
  มากาตี, ฟิลิปปินส์
  นากา, ฟิลิปปินส์
  Rizhao, จีน
  บาตัค, ฟิลิปปินส์
# โดอุน
ยุน โด-อุน (เกาหลี: 윤도운, อังกฤษ: Yoon Do-woon; เกิด 25 สิงหาคม พ.ศ. 2538) เป็นนักร้อง และมือกลองของวงดนตรีสัญชาติเกาหลีใต้เดย์ซิกซ์ ภายใต้สังกัด เจวายพีเอนเตอร์เทนเมนต์ เดบิวต์อย่างเป็นทางการเมื่อวันที่ 7 กันยายน พ.ศ. 2558

 ประวัติ 
 ช่วงชีวิตช่วงแรก 
โดอุนเกิดที่โซล และเติบโตที่ ปูซาน, เกาหลีใต้ มีพี่สาว 1 คน เขาเริ่มต้นการตีกลองเมื่ออายุประมาณ 15 ปี หลังจากได้ไปดูการแสดงสดของวงดนตรีวงหนึ่ง และคิดว่าตำแหน่งมือกลองนั้นน่าสนใจ โดอุนเข้าศึกษาและจบการศึกษาระดับมัธยมศึกษาตอนปลายสาขากลองโดยเฉพาะจากโรงเรียนในปูซาน ตอนนั้นเขามีความฝันที่อยากจะประกอบอาชีพครูสอนตีกลองhttps://officiallykmusic.com/k-exclusive-officially-kmusic-talks-to-day6/ 

 2015: การออดิชั่นและการเปิดตัว 
เมื่อปีค.ศ. 2015 บริษัทเจวายพีเอนเตอร์เทนเมนต์ ได้เปิดรับสมัครมือกลองเพื่อจะเดบิวต์วงดนตรีชายวงแรกของค่าย โดอุนได้รับคำแนะนำจากครูสอนกลองท่านหนึ่งให้ลองไปออดิชั่น และสุดท้ายเขาก็ผ่านการออดิชั่น โดยโดอุนได้เข้าฝึกเป็นเทรนนีอยู่เป็นเวลาเพียง 3 เดือนเท่านั้น หลังจากนั้นเขาก็ได้เปิดตัวเป็นหนึ่งในสมาชิกวงดนตรี เดย์ซิกซ์ เมื่อวันที่ 7 กันยายน พร้อมกับเมมเบอร์ในวงอีก 5 คน

 2016–ปัจจุบัน: หลังจากการเปิดตัว 
โดอุนไม่มีทักษะการร้องเพลงที่ดีมากนัก เพราะเขาได้รับการฝึกอยู่เพียง 3 เดือน ดังนั้นหลังจากการเดบิวต์เขาได้เข้ารับการฝึกการร้องเพลงอย่างต่อเนื่องพร้อมกับฝึกทักษะการตีกลองทำให้โดอุนมีท่อนร้องในเพลงของเดย์ซิกซ์มากขึ้นเรื่อยๆ รวมถึงการมีส่วนร่วมในการแต่งเนื้อเพลงและไลน์อัพกลองให้กับวง

ผลงาน
เพลง

 รายการโทรทัศน์
# คาโลโอคัน
คาโลโอคัน  เป็นนครในเมโทรมะนิลาของประเทศฟิลิปปินส์ ตั้งอยู่ทางเหนือของมะนิลา มีพื้นที่ทั้งหมดประมาณ 5.33 ตารางกิโลเมตร เคยเป็นส่วนหนึ่งของจังหวัดรีซัล ใน ค.ศ. 2015 มีประชากรทั้งหมด 1,583,978 คน ทำให้เป็นเมืองที่มีประชากรมากเป็นอันดับที่ 4 ของประเทศ และเป็นหนึ่งในเขตคามานาบา ร่วมกับมาลาโบน นาโบตัส และบาเลนซูเวลา

 ประชากร 

ใน ค.ศ. 2015 เมืองนี้มีประชากรทั้งหมด  1,583,978 คน โดยตีโมกคาโลโอคัน (บารังไก 1 ถึง 164) มีประชากร 585,091 คน และฮีลากังคาโลโอคัน (บารังไก 165 ถึง 188) มีประชากร 998,887 คน
 อ้างอิง
# อันโตนิโอ ฮาลิลิ
อันโตนิโอ ฮาลิลิ (ค.ศ. 1945 หรือ ค.ศ. 1946 – 2 กรกฎาคม ค.ศ. 2018) เป็นนักการเมืองชาวฟิลิปปินส์ เคยดำรงตำแหน่งผู้ว่าการเมืองทานวน ตั้งแต่วันที่ 30 มิถุนายน ค.ศ. 2013 จนถึงวันที่ 2 กรกฎาคม ค.ศ. 2018 โดยเขาเสียชีวิตจากการถูกสังหารจากมือปืน
# ยานิก จาลอ
ยานิก ดุช ซังตุช จาลอ (5 พฤษภาคม ค.ศ. 1986 —) เป็นนักฟุตบอลอาชีพชาวโปรตุเกสในตำแหน่งกองหน้าหรือปีก

ช่วงเวลาส่วนใหญ่ เขาเล่นให้กับสปอร์ติงลิสบอน ซึ่งเขาได้เลื่อนมาเล่นในทีมชุดใหญ่เมื่ออายุได้ 15 ปี เขาลงเล่นไปกว่า 150 นัด ต่อมาในปี ค.ศ. 2012 เขาย้ายไปเล่นให้กับไบฟีกา และช่วยพาทีมคว้าแชมป์โปรตุเกสลีกคัพ

ในเดือนกุมภาพันธ์ ค.ศ. 2016 จาลอได้ย้ายมาร่วมทีมราชบุรี มิตรผล เขาทำประตูแรกให้กับสโมสรในนัดที่ราชบุรีเปิดบ้านเอาชนะบีบีซียู 2–0 เมื่อวันที่ 6 มีนาคม แต่หลังจบฤดูกาล 2016 จาลอได้ย้ายไปเล่นให้กับสโมสรวีตอรียา

และในช่วงเลกที่สองของฤดูกาล 2018 จาลอย้ายกลับมาเล่นให้กับราชบุรีอีกครั้ง เขาทำประตูแรกในการเล่นหนที่สองกับสโมสร ในนัดที่ราชบุรีเปิดบ้านแพ้การท่าเรือ 1–4 เมื่อวันที่ 16 มิถุนายน ค.ศ. 2018

สำหรับในนามทีมชาติ เขาลงเล่น 22 นัดให้กับทีมชาติชุดเยาวชน ก่อนที่จะลงเล่นให้กับทีมชาติชุดใหญ่ครั้งแรกในปี ค.ศ. 2010

 เกียรติประวัติ 
สปอร์ติก
 ตาซาดือปูร์ตูกัล: 2006–07, 2007–08
 ซูแปร์ลีซากังดีดูดือออลีไวรา: 2007, 2008
 ตาซาดาลีกา: รองชนะเลิศ 2007–08, 2008–09

ไบฟีกา
 ตาซาดาลีกา: 2011–12

รางวัลส่วนตัว
 ผู้เล่นเยาวชนยอดเยี่ยมประจำเดือนของปรีไมราลีกา: มีนาคม 2007
# บูตูอัน
บูตูอัน เป็นเมืองหนาแน่นแห่งหนึ่ง และเป็นเมืองศูนย์กลางของภูมิภาคคารากา ประเทศฟิลิปปินส์ ในปี ค.ศ. 2015 มีประชากรทั้งหมด 337,063 คน รู้จักกันในฐานะเมืองที่ค้าขายกับชาวฮินดี

บูตูอันตั้งอยู่ทางตะวันออกเฉียงเหนือของหุบเขาอากูซันบนเกาะมินดาเนา และมีแม่น้ำอากูซันไหลผ่าน ตัวเมืองมีอาณาเขตติดต่อกับจังหวัดฮีลากังอากูซัน, จังหวัดตีโมกอากูซัน และอ่าวบูตูอัน

บูตูอันเป็นเมืองศูนย์กลางของจังหวัดฮีลากังอากูซันจนถึง ค.ศ. 2000 ซึ่งเป็นปีที่ย้ายเมืองศูนย์กลางจังหวัดไปที่คาบัดบารัน แม้ว่าในเชิงภูมิศาสตร์ บูตูอันจะรวมอยู่ในจังหวัดฮีลากังอากูซัน แต่ในเชิงการปกครอง บูตูอันปกครองอิสระจากจังหวัด

 ภูมิอากาศ
# แผนรักลวงใจ
แผนรักลวงใจ  เป็นละครโทรทัศน์ที่สร้างขึ้นในปี ค.ศ. 2013 ออกอากาศทาง ช่อง 8 ออกอากาศ ทุกวันพฤหัสบดี-ศุกร์ เวลา 21.00 น. นำแสดงโดย บารุน ซอบตี, ซายานา อะรานี ละครเรื่องนี้ออกอากาศต่อจากละครเรื่อง เล่ห์ร้ายพ่ายรัก ละครเรื่องต่อไปที่ออกอากาศต่อจากเรื่องนี้คือละครเรื่อง วัลลัภ มหาราชรักสุดแผ่นดิน

เนื้อเรื่องย่อ
คูชิ หญิงสาวธรรมดา และ อาร์นาฟ นักธุรกิจหนุ่มผู้ประสบความสำเร็จ มีความเชื่อมั่นในตัวเองสูง แต่หลังจากสูญเสียพ่อแม่ไปจากการฆ่าตัวตาย ทำให้อาร์นาฟกลายเป็นคนเย็นชา คูชิและอาร์นาฟพบกันครั้งแรกในงานแฟชั่นโชว์ของอาร์นาฟ ซึ่งเขาสงสัยว่า คูชิถูกส่งมาทำลายงานของเขา แต่แท้ที่จริงแล้ว เธอมาเพื่อหาอากาช ว่าที่เจ้าบ่าวของพี่สาวเธออย่าง ปายัล เพื่อคุยกับเขาเรื่องสินสอดที่ครอบครัวฝ่ายชายเรียกเก็บเพิ่ม แต่เกิดหลงมางานแฟชั่นโชว์และถูกเข้าใจผิดว่าเธอเป็นนางแบบ ทำให้เธอถูกดันตัวลงสู่รันเวย์และทำงานแฟชั่นโชว์พังไม่เป็นท่า อาร์นาฟที่โกรธและเข้าใจผิด ต้องการทำลายชื่อเสียงของคูชิ เขาจึงได้สร้างข่าวลือเสียๆ หายๆ ทำให้ครอบครัวของคูชิต้องจำใจส่งคูชิไปเดลี

คูชิได้เข้าทำงานเป็นผู้ช่วยในบริษัทของอาร์นาฟ เธอถูกกลั่นแกล้งจากเขาสารพัด แต่คูชิก็อดทนและสู้ไม่ถอยเวลาล่วงเลยผ่านไป ความเกลียดชังก่อตัวกลายเป็นความรัก แต่ทั้งสองก็พยายามปิดบังและละเลยความรู้สึกของตัวเอง สถานการณ์บีบบังคับให้อาร์นาฟต้องขอ ลาวันยา แฟนสาวของเขาหมั้นหมาย ทำให้หัวใจของคูชิแตกสลาย การตัดสินใจของเขาผลักดันให้คูชิ ตกลงใจหมั้นหมายกับ ชยาม อดีตพี่เขยของอาร์นาฟ เพราะครอบครัวของเธอเป็นหนี้เขาอยู่ ซึ่งชยามหลอกครอบครัวของคูชิว่ายังไม่แต่งงาน แต่ที่จริงเขาแต่งงานกับอันจาลี พี่สาวอาร์นาฟ อยู่แล้ว ฝ่ายลาวันยาเห็นว่า อาร์นาฟมีใจให้กับคูชิ ทำให้เธอยกเลิกงานหมั้น อาร์นาฟเข้าใจผิดเรื่องของคูชิกับชยาม จึงแบล็กเมลคูชิ โดยการให้เธอมาแต่งงานหลอกๆ กับเขาเป็นเวลา 6 เดือน ชีวิตแต่งงานของทั้งคู่จึงได้เริ่มต้นขึ้น

นักแสดง
นักแสดงนำ
 บารุน ซอบตี รับบท อานาฟ สิงห์ เรซาตา
 ซายานา อะรานี รับบท คูชิ กุมารี คุปตะ สิงห์ เรซาตา
 วิเชษฐ์ บันซาล รับบท อาร์ราฟ
 ทัลเจียต กัวร์ รับบท อันจาลี สิงห์ เรซาตา 
 อัปฮาส เมห์ธา รับบท ชยัม มโนฮาร์ จาห์
 อักเซย์ โดกรา รับบท อากาศ สิงห์ เรซาตา
 ทิปาลี ปันซาเร รับบท ปายาล อากาศ เรซาตา

นักแสดงสมทบ
 เจศรี ที รับบท เทพยานี เรซาตา
 สัญชัย ภาตรา รับบท ซาชิ คุปตะ
 ทูฮีนา โวห์รา/พยุโมห์รี เมห์ตา รับบท การีมา ซาชิ คุปตะ
 อาภา พาร์มาร์ รับบท มาทูมาติ คปตะ
 อุตการ์ซา เนค รับบท มโนรามา เรซาตา
 ราเจต เชส รับบท มาโนฮา เรซาตา
 คาเรน กอดด์วานี รับบท นันท์ นิชอร์
 มธุรา เนค รับบท ชีตาล กาปูร์
 ซานา มัคบูล รับบท ลาวานญา กัสยัพ
 โรชนี รัสโตกี รับบท เพื่อนของโกชี
 สวัสดี ชิทนิส รับบท สุภัทรา เทวี